สคบ. บุกเชิงรุก บูรณาการร่วมตำรวจพื้นที่ จับกุมผู้ลักลอบจำหน่ายบารากู่และบุหรี่ไฟฟ้า รวมมูลค่าของกลางกว่า 12 ล้านบาท
สคบ. บุกเชิงรุก บูรณาการร่วมตำรวจพื้นที่ จับกุมผู้ลักลอบจำหน่ายบารากู่และบุหรี่ไฟฟ้า รวมมูลค่าของกลางกว่า 12 ล้านบาทนายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจำสำนักนายกรัฐมนตรี พลตำรวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค พลตำรวจตรี ญาณพงศ์ โสมาภา ผู้บังคับการกองสารนิเทศ หัวหน้าชุดปฏิบัติการพิเศษ สคบ. และพันตำรวจเอก ประทีป เจริญกัลป์ รองหัวหน้าชุดปฏิบัติการฯ ร่วมแถลงข่าวการจับกุมผู้ลักลอบจำหน่ายบารากู่และบุหรี่ไฟฟ้า โดยชุดปฏิบัติการพิเศษ สคบ. บูรณาการร่วมกับ สน.พลับพลาไชย 1 และ สน.เพชรเกษม ซึ่งเป็นไปตามที่ พลเอก ประยุทธ์ จันทร์โอชา นายกรัฐมนตรีได้สั่งการให้หน่วยงานของรัฐเร่งรัดและกวดขันการลักลอบจำหน่ายบารากู่และบุหรี่ไฟฟ้าซึ่งเป็นสินค้าอันตรายต่อผู้บริโภค โดยเมื่อวันเสาร์ที่ผ่าน (5 ต.ค.62) ชุดปฏิบัติการพิเศษ สคบ. นำโดยพลตำรวจตรีญาณพงศ์ โสมาภา ผู้บังคับการกองสารนิเทศ หัวหน้าชุดปฏิบัติการพิเศษ สคบ. พันตำรวจเอก ประทีป เจริญกัลป์ รองหัวหน้าชุดปฏิบัติการฯ พันตำรวจเอก ชัชวาล ทิพย์พิชัย ผู้ช่วยหัวหน้าชุดปฏิบัติการฯ พันตำรวจโท วัชรพัฒน์ เรืองอัครนนท์ ชุดปฏิบัติการฯและนายฐิตินันท์ สิงหา ผู้อำนวยการกองคุ้มครองผู้บริโภคด้านฉลาก ร่วมกับพันตำรวจเอกวิชิต ถิรขจรวงศ์ ผกก.สน.พลับพลาไชย 1 นำกำลังเจ้าหน้าที่กว่า 50 นาย ลงพื้นที่ตรวจยึดจับกุมผู้ลักลอบจำหน่ายสินค้าผิดกฎหมาย ณ ย่านคลองถมเซ็นเตอร์ จากการ เข้าตรวจ 15 ร้าน พบผู้ต้องหาคนไทย 7 คน คนต่างด้าว 3 คน และพบของกลางจำนวนมากอาทิ (1) บุหรี่ไฟฟ้า 566 ตัว (2) น้ำยาสำหรับเติมบุหรี่ไฟฟ้า 5,158 ขวด (3) อุปกรณ์ 1,362 ชิ้น (4) หัวบุหรี่ไฟฟ้า 402 หัว (5) กล่องพัสดุพร้อมส่ง รวมมูลค่าของกลางกว่า 12 ล้านบาท จึงนำตัวผู้ต้องหาพร้อมของกลางมอบให้พนักงานสอบสวนดำเนินคดี ในฐานะเป็นผู้ขายหรือเสนอหรือชักชวนให้มีการขาย ซึ่งสินค้าบุหรี่ไฟฟ้าหรือน้ำยาสำหรับเติมบุหรี่ไฟฟ้า อันเป็นการฝ่าฝืนคำสั่งคณะกรรมการคุ้มครองผู้บริโภค ที่ 9/2558 ต้องระวางโทษจำคุกไม่เกิน 3 ปี หรือปรับไม่เกิน 600,000 บาท หรือทั้งจำทั้งปรับและดำเนินคดีความผิดตามกฎหมายอื่นที่เกี่ยวข้องต่อไป